Offline Commander
Med Offline Commander kan du gemme og organisere hjemmesider så du kan se dem, når du ikke er online. 

Efter installationen kan du finde en genvej til programmet på dit skrivebord. Klik på Offline Commander. 

Du er nu i programmets hovedvindue. Til venstre er en lang række små ikoner. Klik på Go Online. (du skal være forbundet til internet først.) I feltet Address øverst skriver du nu adressen på det website, du gerne vil have gemt på din computer. Læg mærke til at feltet nederst nu viser at programmet downloader mange flere sider end bare forsiden. 

Offline Commander downloader hele webstedet nu, så du kan logge af og hygge dig med at læse siderne uden at bekymre dig om regningen - eller om, om du kan klikke på et link, for nu er alle siderne jo indlæst. Prøv at højreklikke på webstedet i det store vindue, og vælg Website Structure. Nu får du et nyt faneblad, hvor du kan se et filtræ, der viser, hvordan webstedet er opbygget. Det kan være praktisk for at finde bestemte sider uden at skulle navigere igennem indviklede menuer, men det kan også være smart hvis du selv skal lave et website, og gerne vil have inspiration til hvordan sådan et opbygges.

For at afslutte programmet klikker du på menuen Project og vælger Exit.